CELEX: 62013TN0595
Language: hu
Date: 2013-11-13 00:00:00
Title: T-595/13. sz. ügy: 2013. november 13-án benyújtott kereset — BSH Bosch und Siemens Hausgeräte kontra OHIM — LG Electronics (compressor technology)

8.2.2014   
            
            
               HU
            
            
               Az Európai Unió Hivatalos Lapja
            
            
               C 39/21
            
         2013. november 13-án benyújtott kereset — BSH Bosch und Siemens Hausgeräte kontra OHIM — LG Electronics (compressor technology)
   (T-595/13. sz. ügy)
   2014/C 39/36
   A keresetlevél nyelve: német
   
      Felek
   
   
      Felperes: BSH Bosch und Siemens Hausgeräte GmbH (München, Németország) (képviselő: S. Biagosch ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: LG Electronics, Inc. (Szöul, Korea)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) első fellebbezési tanácsának 2013. szeptember 5-én, az R 1176/2012-1. sz. ügyben hozott határozatát;
            
         
               —
            
            
               az OHIM-ot kötelezze a saját költségeinek valamint a felperes költségeinek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a „compressor technology” szóvédjegy a 7., 9. és 11. osztályba tartozó áruk vonatkozásában — 7 420 151. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: az LG Electronics, Inc.
   
      A hivatkozott védjegy vagy megjelölés: a „KOMPRESSOR PLUS” és a „KOMPRESSOR” szóvédjegy a 7. és 11. osztályba tartozó áruk vonatkozásában.
   
      A felszólalási osztály határozata: a felszólalási osztály a felszólalásnak részben helyt adott.
   
      A fellebbezési tanács határozata: a fellebbezési tanács a fellebbezést részben elutasította.
   
      Jogalapok: a 207/2009/EK rendelet 8. cikke (1) bekezdése a) és b) pontjának megsértése.